तेज प्रताप ने कहा, ‘हमारे मतभेद में अब समझौते की कोई गुंजाइश नहीं है. मैंने अपने माता-पिता को शादी से पहले इस बारे में बताया था. लेकिन उस वक्त मेरी किसी ने नहीं सुनी और अब भी मेरी कोई नहीं सुन रहा है.’ उन्होंने कहा, 'जब तक परिवार के लोग मुझसे सहमत नहीं होते हैं, तब तक मैं घर कैसे वापस आ सकता हूं.’ हाल ही में तेज प्रताप को वाराणसी में देखा गया था. रांची में अपने बीमार पिता लालू प्रसाद से मिलने के बाद वह अपने घर नहीं लौटे हैं.